**3. klassi inglise keele ainekava**

**Tunde on 3 korda nädalas.**

**Õppesisu 3. klassis**

* **Mina** **ja** **teised** - enese ja kaaslase tutvustus; pereliikmed ja sugulased; enda ja kaaslaste kohta käiva info küsimine ja vastamine; kehaosad.
* **Kodukoht** – riigid ja rahvused; riik, pealinn, sümbolid.
* **Igapäevaelu**, **õppimine** **ja** **töö** – pere, koduloomad, tähestiku õppimine; numbrid; õppevahendid, andekus; riietusesemed ja nende kirjeldamine; kell ja kellaaja küsimine, välimuse kirjeldamine; erinevad igapäevased tegevused, kooliga seotud tegevused; nädalapäevad; erinevad tegevused kodus; toiduained, käitumine kaupluses.
* **Vaba** **aeg** – mängud; suhtlemine kaaslastega; lauamängud, rütmisalmid; sünnipäev ja selle tähistamine; erinevad mängud, tegevused õues; tegevused pärast kooli; erinevad mänguasjad; linn ja maa; erinevad tegevused õues erinevatel aastaaegadel.
* **Kodu** **ja** **selle** **ümbrus** - kodu- ja metsloomad; kodu sisustus, erinevad ruumid; linn ja maa, erinevad ehitised ja kohad; aastaajad ja kuud, ilm, pühad; erinevad poed, paigad linnas ja maal.

**Pädevused**

* **Väärtuspädevus -** Teiste kultuuride väärtustamine nende tundma õppimise kaudu.
* **Sotsiaalne pädevus -** Mängude, rühm- ja paaristöö kasutamine arendab sotsiaalset pädevust.
* **Enesemääratluspädevus** - Mina kui keeleõppija, minu oskused, tugevused ja nõrkused.
* **Ettevõtlikkuspädevus** - Läbi paaris- ja rühmatööde ning mängude arendatakse õpilaste julgust suhelda ja kasutada võõrkeelt.
* **Õpipädevus –** Tutvumine õpiku ja töövihikuga. Sõnade kirjapildi äratundmine. Lihtlausete kokkupanek.
* **Suhtluspädevus –** Omavahel suhtlemine. Lihtlausete ning fraaside kasutamine kahekõnes/grupivestluses.

**Lõiming teiste õppeainetega:**

* **Emakeel –** tõlkimine.
* **Loodusained –** riik, rahvused, loomad, ilm, aastaajad, paigad maal ja linnas.
* **Kunst –** värvimine, värvide äratundmine.
* **Muusika –** laulud ja rütmisalmid.
* **Inimeseõpetus –** pereliikmed, enda kohta rääkimine, tegevused koolis ja kodus.
* **Matemaatika –** numbrid 1-100.
* **Kehaline kasvatus –** kehaosad, tegevused õues.

**Õpitulemused 3. klassis**

*3. klass lõpetaja:*

* oskab nimetada numbreid 1-100;
* vestleb kaaslastega õpitud teemadel ja õpitud sõnavara piires;
* saab aru kirjalikest lühitööjuhenditest;
* räägib õpitud sõnavara piires oma kodukohast, perekonnast, sõpradest ja endast, Eestist, õppimisest jne;
* oskab tutvustada ennast ja oma kaaslast, rääkides ühistegevustest;
* kirjutab õigesti harjutuste, mõistatuste, ristsõnade jt ülesannete lahendamiseks vajalikke sõnu;
* saab aru tuttava sõnavaraga lühitekstidest;
* oskab vastata lühiküsimustele, kasutades tuntud sõnavara.

**Õppetegevus 3. klassis:**

3. klassis on oluline mängulisus, suur rõhk on suulisel osal ja kuulamisel. Õpilastel julgustatakse häälega lugemist. Omandatakse esmane sõnavara ja selle kasutamine sobivatel hetkedel. Õpilased õpivad eristama erinevaid keelelisi häälikuid ja omandavad õige häälduse. Loetakse ja kirjutatakse seda, mis on juba suuliselt õpitud. Tunnis julgustatakse paaristööd ja rühmatööd. Oluline osa on ka õpitu kordamisel ja seostamisel.

**Hindamine 3. klassis:**

3. klassis hinnatakse peamisel õpilase arusaamist fraasidest, lausetest ja lühitekstidest. Hinnatakse väljendusoskust ning põhilise sõnavara kasutust sobivates situatsioonides. Hindamine on nii suuline kui ka kirjalik. Õpilane õpib endale hinnangut andma. Hindamise käigus toob õpilane koos õpetajaga esile oskused ja teadmised, mis on ta enda arvates hästi omandanud ning oskused ja teadmised, mille omandamiseks peab veel tööd tegema.